O Tractau de Londres ye un tractau internacional sinyau o 19 d'abril de 1839 en a ciudat de Londres por representants d'o Reino Uniu, l'Imperio austriaco, Francia, o Reino de Prusia, l'Imperio ruso y os Países Baixos, seguntes as clausulas d'o qualo istos países reconoixen a independencia de Belchica (d'antis más feba parte d'os Países Baixos) y a suya neutralidat, clausula ista zaguera muit important en a politica forana britanica. Tamién esdevenió independient (encara que con una unión presonal con os Países Baixos) Luxemburgo, encara que con a perduga de parte d'o suyo territorio, adhibiu a o nuevo país de Belchica.